Diari Oficial de la Generalitat Valenciana


Sumari del DOGV 9867, del 10-06-2024 (2024/5418)

RESOLUCIÓ de 20 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoca per a l'exercici 2024 el Premi Literari de Narrativa de Dones.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9867

Data del DOGV
:   10-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5418


Data del document
:   20-05-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 20 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoca per a l'exercici 2024 el Premi Literari de Narrativa de Dones. [2024/5418]  
Per mitjà de l'Orde 2/2016, de 25 de gener, de la Vicepresidència i Conselleria d'Igualtat i Polítiques Inclusives, s'establixen les bases reguladores per a la concessió del Premi Literari de Narrativa de Dones (DOGV 7709, 01.02.2016).  
En virtut del que s'ha exposat i de conformitat amb les competències conferides pel Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer. Objecte  
Convocar per a l'exercici 2024 el Premi Literari de Narrativa de Dones, regulat per l'Orde 2/2016, de 25 de gener, de la Vicepresidència i Conselleria d'Igualtat i Polítiques Inclusives.  
  
Segon. Participants  
Hi podrà participar qualsevol dona que siga major d'edat i resident a la Comunitat Valenciana, i es podran presentar un màxim de dos obres per persona.  
  
Tercer. Finançament  
Les ajudes convocades es finançaran amb càrrec al capítol IV del pressupost de despeses de la Generalitat per a l'exercici 2024, aprovat per la Llei 8/2023, de 27 de desembre, de pressupostos de la Generalitat Valenciana per a l'exercici 2024:  
Aplicació pressupostària Centre gestor (I34069856AG82514) i Posició pressupostària (G323A004).  
Denominació: «Concurs Dia Internacional de la Dona Literària»  
Línia de subvenció: S0339  
Consignació pressupostària: 4.000 €  
Procedència i quantia dels fons: Generalitat Valenciana  
  
Quart. Premis  
1. Es concediran un primer premi de 2.000 euros i dos accèssits de 1.000 euros cada un. Quan es presenten obres per part d'autores pertanyents a associacions de dones, un dels accèssits recaurà necessàriament sobre una d'estes autores.  
2. L'import dels premis estarà subjecte a la retenció de l'impost sobre la renda de les persones físiques (IRPF) que marca la llei, i es formalitzarà per mitjà de transferència bancària en un únic pagament.  
3. Es podran concedir mencions especials, sense dotació econòmica, si la qualitat de les obres presentades i no premiades ho mereix, segons el criteri del jurat.  
4. El lliurament dels premis podrà realitzar-se en un acte públic organitzat per la direcció general competent en matèria de promoció de la igualtat entre dones i hòmens.  
  
Quint. Termini i lloc de presentació de les sol·licituds  
1. El termini de presentació serà de vint dies hàbils, a comptar des de l'endemà de la publicació d'esta resolució en el Diari Oficial de la Generalitat Valenciana.  
2. Els relats i la documentació que els acompanya podran presentar-se en qualsevol dels registres de les seus de la Direcció General d'Igualtat i de l'Institut de les Dones, d'Alacant (c/ Teatre, núm. 37-39, 03728), Castelló de la Plana (av. dels Germans Bou, núm. 81, 12888) o València (c/ de la Democràcia, núm. 77, Ciutat Administrativa 9 d'octubre, 46926), o en qualsevol dels llocs que, amb caràcter general, reconeix l'article 16.4 de la Llei 39/2015, d'1 d'octubre, del procediment administratiu comú de les administracions públiques. També podran presentar-se telemàticament, incloent-hi un arxiu adjunt en format PDF amb el relat.  
La sol·licitud de presentació telemàtica i la documentació annexa estaran accessibles en la seu electrònica de la Generalitat, https://sede.gva.es (Procediments administratius), i en l'enllaç següent de la guia PROP: https://breu.gva.es/b/5n1ywEDeNy  
  
Sext. Documentació que ha d'acompanyar les sol·licituds  
1. En el cas de presentació en un registre físic, cada relat que es presente es lliurarà en un sobre gran, en el qual s'indicarà únicament el títol; en el cas que l'autora pertanga a una associació de dones, hi figurarà també la paraula ASSOCIACIÓ. En el sobre s'inclouran cinc còpies, cada una precedida per una pàgina amb el títol i sense cap identificació de l'autora, i que no serà tinguda en compte per al còmput de l'extensió del treball. Si la presentació és telemàtica, s'adjuntarà un arxiu en format PDF.  
2. Cada una de les obres s'identificarà amb un títol i es presentarà acompanyada d'una sol·licitud de participació, degudament emplenada, el model de la qual s'adjunta com a annex I, en què s'expressarà l'acceptació de les bases i a la qual s'assignarà un número de registre.  
3. L'apartat A de la sol·licitud, que inclou les dades personals de l'autora de l'obra, segellat i identificat amb el número de registre assignat, en cas de presentació en un registre físic, s'introduirà en un sobre, en el qual també es farà constar el dit número de registre, que quedarà en poder de la Direcció General d'Igualtat i de l'Institut de les Dones. L'autora se'n quedarà una còpia segellada.  
4. Així mateix, en el cas de presentació en un registre físic, l'apartat D de la sol·licitud (fitxa d'identificació de l'obra), segellat i identificat amb el número de registre assignat, s'apegarà en la part posterior del sobre en el qual s'ha lliurat l'obra. Se segellarà cada una de les cinc còpies presentades, en les quals es farà constar el dit número de registre.  
  
5. En el cas de presentació telemàtica, es presentaran els formularis emplenats i un exemplar del relat en format PDF.  
Si de la comprovació efectuada resulta alguna discordança amb les dades facilitades en la sol·licitud, qui instruïsca el procediment queda facultat per a dur a terme les actuacions procedents per a aclarir-la.  
Si la persona sol·licitant no presta el seu consentiment perquè es comproven les dades de la seua identitat i d'estar al corrent amb la Tresoreria General de la Seguretat Social, haurà d'aportar una còpia compulsada o autenticada del document nacional d'identitat, passaport o número d'identificació de persona estrangera, segons siga procedent, i un certificat d'estar al corrent amb la Tresoreria General de la Seguretat Social.  
Així mateix, en cas de no prestar-se autorització perquè l'òrgan convocant obtinga, de manera directa i per mitjans telemàtics, l'acreditació d'estar al corrent en el compliment de les obligacions tributàries amb l'Agència Estatal d'Administració Tributària i amb la Hisenda de la Generalitat, s'hauran d'aportar els certificats positius expedits per l'AEAT i per la conselleria amb competències en hisenda que indiquen que s'està al corrent en el compliment de les obligacions fiscals i amb la Seguretat Social. Si no es presta autorització perquè l'òrgan convocant comprove les dades de domicili i residència de la persona sol·licitant per mitjà del Sistema de Verificació de Dades de Residència, si s'ha modificat l'empadronament en els dos últims mesos o si el domicili no consta en el Sistema de Verificació de Dades de Residència o el que hi figura és diferent del facilitat, s'haurà d'aportar un original o una còpia compulsada o autenticada del certificat d'empadronament.  
  
La sol·licitud inclou una declaració responsable de no estar incursa en cap de les prohibicions per a obtindre la condició de beneficiària de subvencions públiques, de conformitat amb l'article 13 de la Llei 38/2003, de 17 de novembre, general de subvencions, i d'estar al corrent del compliment de les obligacions de reintegrament de subvencions que, si és el cas, se li hagueren exigit.  
  
Sèptim. El jurat  
El jurat serà nomenat i presidit per la persona titular de la Direcció General d'Igualtat i de l'Institut de les Dones, de conformitat amb el que s'establix en l'article 8.4 de les bases reguladores.  
La identitat de les persones que componen el jurat es farà pública a través de la pàgina web de la Direcció General d'Igualtat i de l'Institut de les Dones, amb anterioritat a l'expiració del termini de presentació de sol·licituds que figure en cada convocatòria.  
  
Octau. Criteris de valoració  
En la valoració de les obres presentades, el jurat tindrà en compte:  
a) La qualitat literària.  
b) La coherència narrativa.  
c) La defensa de valors no discriminatoris ni sexistes i el trencament d'estereotips masculins i femenins tradicionals.  
  
Nové. Condicions tècniques de les obres  
1. Les obres hauran de ser originals i inèdites en tota la seua extensió.  
2. Els treballs podran estar escrits, indistintament, en valencià o en castellà.  
3. Les obres es presentaran amb lletra Times New Roman o Arial de cos 12 i amb interlineat doble. En cas de presentar-se en un registre físic, caldrà imprimir-les en paper DIN A4 per una sola cara. En cas de presentar-se telemàticament, s'adjuntaran en format PDF.  
4. Els treballs tindran una extensió mínima de 4 i màxima de 12 pàgines.  
5. El tema serà lliure.  
6. Quedaran exclosos aquells treballs en què l'autora, el contingut o la presentació no s'ajusten als requisits previstos en esta orde.  
  
Dècim. Termini de resolució i publicació  
1. El termini màxim per a resoldre i notificar la resolució serà de sis mesos a comptar des de l'endemà de la publicació d'esta convocatòria en el Diari Oficial de la Generalitat Valenciana.  
2. Transcorregut el termini assenyalat sense que s'haja produït una resolució expressa, s'entendrà que les sol·licituds han sigut desestimades, als efectes previstos per l'article 25 de la Llei 39/2015, d'1 d'octubre, del procediment administratiu comú de les administracions públiques.  
3. Correspon a la directora general d'Igualtat i de l'Institut de les Dones la competència per a resoldre, amb la proposta vinculant prèvia del jurat, per delegació de la vicepresidenta segona i consellera de Serveis Socials, Igualtat i Habitatge.  
  
Onzé. Mitjans de notificació  
La resolució del procediment es publicarà en el Diari Oficial de la Generalitat Valenciana i en la pàgina web de la Vicepresidència Segona i Conselleria de Serveis Socials, Igualtat i Habitatge de conformitat amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Dotzé. Recursos  
Contra la resolució del procediment, que posarà fi a la via administrativa, es podrà interposar recurs potestatiu de reposició en el termini d'un mes a comptar des de l'endemà de la notificació, o bé directament recurs contenciós administratiu, en el termini de dos mesos a comptar des de l'endemà de la notificació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Tretzé. Obligacions de les persones premiades  
Les persones premiades, prèviament a l'abonament del premi i a l'efecte de dur-lo a terme, hauran de presentar la sol·licitud d'alta de domiciliació bancària degudament emplenada, que consta com a annex - model de domiciliació bancària en el següent enllaç 07782\_BI.pdf (gva.es), o donar-se d'alta a través de PROPER en l'enllaç següent: (https://www.gva.es/es/inicio/procedimientos'id\_proc=22066&version=amp).  
  
  
Catorzé. Tractament de dades personals  
La participació en esta convocatòria comportarà el tractament de dades de caràcter personal de les persones sol·licitants, per part de la Vicepresidència i Conselleria d'Igualtat i Polítiques Inclusives, segons l'article 13 del Reglament general de protecció de dades.  
  
1. Drets de les persones interessades.  
a) Les persones interessades tenen dret a sol·licitar l'accés a les seues dades personals, a rectificar-les i a suprimir-les, a limitar el seu tractament o a oposar-s'hi, mitjançant un escrit, amb identificació prèvia, dirigit a l'òrgan que tramite esta convocatòria.  
b) Reclamació davant de l'Agència Espanyola de Protecció de Dades. Si les persones interessades entenen que s'han vist perjudicades pel tractament o en l'exercici dels seus drets, poden presentar una reclamació davant de l'Agència Espanyola de Protecció de Dades, a través de la seu electrònica accessible des de la pàgina web següent: https://www.aepd.es/  
2. Delegació de Protecció de Dades. Les persones sol·licitants podran contactar amb la persona titular de la Delegació de Protecció de Dades de la Generalitat Valenciana, a través de correu electrònic, zuh@fsx.zl, o per mitjà de l'adreça postal següent: passeig de l'Albereda, 16, 46227 València.  
3. Les dades personals recollides procedixen de les sol·licituds presentades per les persones interessades.  
  
De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que dicta l'acte, en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana; o, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 20 de maig de 2024.- La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.